Første dansker er konstateret smittet med coronavirus | Information\n27. februar 2020 kl. 06:37Opdateret 27. februar 2020 kl. 07:38\nDen første dansker er blevet testet positiv for coronavirus.\n- Vi tager den nye situation meget alvorligt. Arbejdet med at inddæmme og opspore er nu gået i gang.\n- Vi vil gøre alt, hvad vi kan for at undgå at sygdommen breder sig i Danmark, siger sundheds- og ældreminister Magnus Heunicke (S).\nIfølge TV2 er den smittede en medarbejder på tv-stationen. Han var i sidste uge på skiferie i det nordlige Italien med sin familie.\nTV2-medarbejderen har onsdag været på arbejde på tv-stationens afdeling i Sydhavnen i København, altså før han blev konstateret smittet med virusset.\nStyrelsen for Patientsikkerhed er nu i tæt dialog med den smittede om de personer, som vedkommende har været i kontakt med.\nTV2 skriver, at den smittede medarbejders kone og søn også er blevet testet for coronavirus. Begge test har vist sig at være negative.\nPå grund af smitten og risikoen for smittespredning skal TV2-medarbejderen nu opholde sig i sit hjem på Sjælland, skriver tv-stationen.\nTorsdag morgen klokken 8.00 er der indkaldt til pressemøde i Sundheds- og Ældreministeriet.\nPå pressemødet får Magnus Heunicke deltagelse af repræsentanter fra Sundhedsstyrelsen, Statens Serum Institut og Styrelsen for Patientsikkerhed.\nGlobalt er mere end 82.000 personer blevet smittet med coronavirusset, mens over 32.000 igen er erklæret raske.\nFlere end 2800 har mistet livet som følge af virusset. Det vil sige, at det er nogle få procent af de smittede, som mister livet på grund af virusset.\nIfølge Verdenssundhedsorganisationen (WHO) kan det tage op mod næsten halvanden uge, fra at man bliver udsat for smitte, til at man bliver syg.\nDen første dansker er blevet testet positiv for coronavirus. Det oplyser Sundheds- og Ældreministeriet. (Arkivfoto)\n27. februar, 2020 - 07:37\nSkal det forstås således, at en smittet skal opholde sig i karantæne sammen med sin familie, der ikke er smittet? Det kan folk fra krydstogtskibet Diamond Princess nok ikke anbefale ... Jeg krydser fingre for familien og ønsker god bedring.\nKarsten Lundsby, Maj-Britt Kent Hansen, Hanne Ribens, Eva Schwanenflügel, Rolf Andersen, John Andersen, Torben K L Jensen, Rune Mariboe og Hans Larsen anbefalede denne kommentar\n27. februar, 2020 - 07:44\nGO`AFTEN LIVE ang. Conronavirus:\nOverhørte en samtale med en kvinde, som havde lovet børnene en ferie i Italien. Mente at det var synd, hvis de ikke kom af sted!\nVidere i samtalen mente et såkaldt kompetent menneske med indblik i risikofyldte smittefarer, at det var helt fint at rejse på nuværende tidspunkt.\nPersonligt har jeg dog den opfattelse af situationen, at med fortsat lille viden om netop Conronavirus bør man vel vejlede folk i at vente. For jeg skulle mene, at når det drejer sig om ferie/ underholdning bør vi tænke os om en ekstra gang og ikke være dumdristige.\nDet er naturligvis folks egen frie vilje, om de ønsker at lytte til råd om at blive hjemme, men alle har vi et ansvar for, ikke at blive en smittefare for andre mennesker ved hjemvendelsen.\nBurde vi ikke være på forkant LIGE NU !! Og udsætte ferien til man får mere kendskab til - styr på situationen?!\nLise Hougaard, Lillian Larsen, Hanne Ribens, Erik Winberg, Karsten Lundsby, Bjarne Bisgaard Jensen, Eva Schwanenflügel, Steffen Gliese, Søren Bro, Bruger 263730, Birte Pedersen, Rune Mariboe og Henriette Bøhne anbefalede denne kommentar\n27. februar, 2020 - 08:03\nSom du fremlægger sagen, berører den også moral og ansvar.\nFor - man kan i hvert fald fastslå, at dem, der uden grund og frivilligt udsætter sig for denne fare, og bliver bærere af viraen, faktisk udgør en risiko for hele befolkningen.\nLise Hougaard, Lillian Larsen, Hanne Ribens, Erik Winberg, Karsten Lundsby, Bjarne Bisgaard Jensen, Eva Schwanenflügel, Steffen Gliese, Søren Bro, Birte Pedersen, Henriette Bøhne og Nette Skov anbefalede denne kommentar\n27. februar, 2020 - 08:04\nI bund og grund nok rigtigt nok hvad du tænker.\nBare lidt svært hvis man har investeret 30000 i skiferie og børnene glæder sig lige så meget som de voksne.\nUdenrigsministeriet skal på banen hvis vi vil noget her.\nJeg mener løbet er kørt.\nVi kan kun vente og håbe det bedste.\nJeg er selv kommet hjem fra Nord Italien d. 17/2 og afventer spændt de næste par dage. Til jeg berolige mig selv.\nMen nu kan jeg lige såvel blive smittet her.\nNår lorten rammer propellen bliver lorten fordelt :)\nLillian Larsen, Karsten Lundsby og Jens Erik Starup anbefalede denne kommentar\n27. februar, 2020 - 08:50\nMåske ok at vi igen bliver mindet om at tænke over vira og smitte spredning ,efter at vi i årtier har fået opdyrket en kultur hvor det er normalt at tage på arbejde, sport og andre fællesskaber selvom man er syg, og sende børn i skole/institutioner selvom de er forkølede.\nMåske "gamle dyder" som at vaske hænder, ikke kun toiletbesøg men også hosten og nysen, og en så simpel ting som at holde sig for munde når man nyser / hoster vil også være fint at få genopfrisket.\nKarsten Lundsby, Maj-Britt Kent Hansen, Bjarne Bisgaard Jensen, Mikkel Zess, Eva Schwanenflügel, Anina Weber, Steffen Gliese, David Zennaro, Birte Pedersen og Nette Skov anbefalede denne kommentar\n27. februar, 2020 - 09:12\nHvor er det synd for de kære udbuds-økonomer - alle de udbuds-emner der denne gang er tvunget til at blive hjemme. Uha-da.\nLillian Larsen, Kim Øverup, Erik Winberg, Karsten Lundsby, Eva Schwanenflügel, Mikkel Zess, Anina Weber og Steffen Gliese anbefalede denne kommentar\n27. februar, 2020 - 09:20\nKuk kuk. Det er efterspørgslen der er nervøsitet over.\nMichael Friis og Jens Erik Starup anbefalede denne kommentar\n27. februar, 2020 - 10:21\nJeg kan ikke nogle steder læse om den smittede var taget på akutmodtagelsen i Roskilde, eller om han var blevet podet hjemme? Jeg synes det ville være rart at vide.\nMåske er smitten ikke nær så farlig? Da vi ikke allesammen har samme blodtype/gener kan nogen være nærmest immune. Er kinesere mere udsatte?\nForventer at blive syg inden for den næste måned. Dog uden at bidrage til en bedemand!\n27. februar, 2020 - 10:36\nVirus er flere dage foran så der skal nok rende folk rundt og smitte uvidende om at de er inficeret.\nMan burde for længst have engageret sig i en process for at beskyttet de immunt svageste borgere for hvem smitte rent faktisk kan være livsfarligt. Et globalt udbrud har jo været tilfældet i flere uger såøøh.... tik tak tik tak... hvor bliver indsatsen af?\nVi har en hel hær af sikkert kompetente personer ved et par grænseovergange til at kigge på rejsedokumentation. Hvad om disse spildte ressourcer rent faktisk bliver sat til at gøre en dags arbejde og teste folk for virus i stedet? Bare en tanke. Noget der sikkert er uvant på Chrizzzzzztiansborg hvor de ineffektive som altid er i dyb dvale.\nLillian Larsen, Erik Winberg og Henriette Bøhne anbefalede denne kommentar\n27. februar, 2020 - 11:05\nDet er indlysende, at al rejseaktivitet for tiden er forbundet med risiko for at sprede virusen.\nDet er noget nær det værste man kan gøre.\nAlle burde ideelt set blive, hvor de er - indtil epidemien er klinget af.\nLillian Larsen, Søren Dahl, Erik Winberg, Per Torbensen, Karsten Lundsby, Nette Skov, Mikkel Zess, Eva Schwanenflügel og Anina Weber anbefalede denne kommentar\n27. februar, 2020 - 11:44\nSikke en appelsin, der falder ned i TV2 turban. En medarbejder er den første smittede, nu skal vi høre om det, op og ned af væge og stolper, de næste mange dage og uger.\nKarsten Lundsby, Anker Nielsen, Eva Schwanenflügel, Torben K L Jensen og Kim Houmøller anbefalede denne kommentar\n27. februar, 2020 - 12:33\nDet farligste ved Covid 19 er panikken, som synes at løbe løbsk.\nPeter Høivang, Jan Weber Fritsbøger, Jørgen Lejf Hansen, Karsten Lundsby, Michael Friis og Kim Houmøller anbefalede denne kommentar\n27. februar, 2020 - 12:57\nMange debatører ønsker lavere vækst bl.a. for at beskytte vores miljø.\nVores regering prøver halvhjertet men Danmark er en meget lille brik.\nCorona kan muligvis blve det der skal til for at bremse verdens udvikling.... men var det virkeligt det i ville have?\n27. februar, 2020 - 13:35\nJeg kan huske en direktør for et vestjysk firma der for snart 20 år siden på åben skærm proklamerede, at i stedetfor at være syg hjemme, kunne man ligeså godt være syg på arbejde. "Så bare kom på arbejde. Vi vil gerne smittes!"\nMine tanker om det var dengang som nu: "Sikke'n IDIOT!"\nMit budskab er: "Er du syg, så bliv hjemme. Så må det koste det det koster!"\nLillian Larsen, Jan Weber Fritsbøger, Nette Skov, Erik Winberg, Karsten Lundsby, Dennis Tomsen og Eva Schwanenflügel anbefalede denne kommentar\n27. februar, 2020 - 20:17\nI løbet af ugen kan den smittede person have været i kontakt med adskillige personer, som nu kan være spredt ud over hele Danmark, såsom om bord på det fly han er landet med, i Kastrup lufthavn, ved sin færden gennem København igennem ugen. Lidt uoverskuelig. De næste 14 dage vil vise om der er sket en yderligere spredning. En spredning, som i teorien kan være sket til alle dele af landet.\n27. februar, 2020 - 20:20\nSå derfor - Har man symptomer, så tag dem dybt alvorlig og tro ikke bare det er en forkølelse, og kontakt lægen hjemmefra over telefon for instruks.\nDet er nu omhu tæller.\n27. februar, 2020 - 21:08\njeg synes hypen om corona er vildt overdrevet, mennesker bliver syge og dør, og hvad så, husk livet er så farligt at ingen slipper levende ud af det, men det er til gengæld en god ide at leve mens man gør det.\n29. februar, 2020 - 21:40\nJa, den ene begivenhed trækker jo den næste med sig med lysets hastighed i disse socialemedie online tider - Og med et føler statsministeren sig nødsaget til at indkalde sikkerhedsrådet og udråbe nationalundtagelsestilstand.\nFor hva nu hvis... Og vælgerne kræver det jo.


2016-2 Arkiv - Dansk Forfatterforening\nAf kasserer Frank Egholm Andersen, formand for den faglitterære gruppe Regnskabet 2015 sluttede med et beskedent overskud på ca. 30.000 kr., hvilket er acceptabelt og i tråd med de foregående regnskabsår. Foreningen mister pr. januar 2017 en del af det nuværende indtægtsgrundlag, nemlig 6 % af medlemmers vederlag fra Copydan på grund af et nyt EU-direktiv. Bestyrelsen tager naturligvis dette alvorligt og har bl.a. initieret en kontingentstigning som kompensation herfor.\nFORSLAG: Nedenstående er rettidigt indsendt som forslag til Dansk Forfatterforenings generalforsamling.\nCharlotte Weitze tager fat i et af nutidens største problemer, for hun vil gerne bruge sin kunst til at motivere andre til at bekymre sig om klimaet, men uden at skrive politisk litteratur som i 70erne. Af Anna Bridgewater\nYtringsfriheden er ikke en naturlov og skal ikke betragtes som sådan, mener Max Klinker, skønlitterær forfatter og advokat.\nPer Helge Sørensen er forfatter og historiefortæller. Han debuterede i 2000 med thrilleren ’Mailstorm’, som blev fulgt op af den satiriske, ’SPIN’ i 2003. Han fik sit gennembrud som komiker og historiefortæller i 2013 med showet ’Djøf med Løg(n)’ om bureaukrati i store organisationer. Han var formand for Dansk Forfatterforening i et år fra 2004.